**Alchimia iubirii**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Azi bate vântul, poate știi,

Te mângâie prin păr ușor,

Te-aștept pe coama lui să vii,

De ochii tăi mi-atât de dor.

Prin visuri calzi pierdut, rebel

Mă manifest pe portativ,

Aștept să-mi dai doar un apel

Și un răspuns afirmativ.

Sărută ploaia și-ai să știi

Că port în gând un ametist

Ce-mbracă clipele pustii

Cu degete de alchimist.

- Ieri ţi-am trimis solii pe vânt,

Nu ştiu, iubite, de-au ajuns,

Azi ninge calm peste cuvânt.

În care slovă te-ai ascuns?

Mi-e dor de primul nostru vers,

De tine ca de-un basm păgân

Din care filele s-au şters,

Aş vrea să plec sau să rămân

Pe locu-n-care a picurat

Cândva o lacrimă de Christ

Din care tu m-ai întrupat

Cu degete de alchimist.

Ioan Grigoraș Liliana Trif